Cill Mhic Bhúith

Is sráidbhaile, paróiste sibhialta agus baile fearainn é Cill Mhic Bhúith (uaireanta Cill Mochua) atá i ndeisceart Chontae Chill Chainnigh in Éirinn. Tugtar Kilmacow air as Béarla. De réir an daonáireamh is deireanaí (2022) bhí 671 duine ina gcónaí sa sráidbhaile. 

 Tíreolaíocht 
Tá an sráidbhaile suite timpeall 7km ó dheas de Mhuileann an Bhata agus timpeall 8km ó thuaidh de Chathair Phort Láirge. Bíonn sráidbhaile uachtarach agus sráibhaile íochtarach ann agus bíonn beagnach 1km idir an dá cheann. Téann an Abhainn Dhubh tríd an gceantar.

 Áiseanna 
Tá dhá bhunscoil i gCill Mhic Bhúith. Bhí ceann amháin do bhuachaillí agus ceann eile do chailíní ach de bharr easpa daltaí tháinig na scoileanna le chéile agus sa lá atá inniu ann tá na ranganna ó na Naíonán Beaga go rang a dó sa seanscoil do bhuachaillí agus na grúpaí do rang a trí go dtí a sé sa seanscoil do chailíní.

Tá eaglais Chaitliceach tiomnaithe do Naomh Seanán sa sráidbhaile uachtarach, roinnt siopaí le oifig phoist lonnaithe i gceann amháin díobh agus ionad pobail ann freisin.

 Spóirt 
Tá ionad spóirt seanbhunaithe i gCill Mhic Bhúith le an-cuid áiseanna ar fáil, áit súgartha, páirceanna sacair agus iománaíochta, cúirt leadóige agus raon lúthchleasaíochta ina measc.

 Oidhreacht Tionsclaíochta 
Ó dheireadh an 18ú haois go dtí an 20ú haois bhí an-cuid tionsclaíochta sa cheantar, a bhuíochas leis an Abhainn Dhubh. Tuairiscíodh ag deireadh an 19ú haois go raibh 14 mhuileann i bhfeidhm i gCill Mhic Bhúith le uachtarlann (a bhunaíodh in 1898), dhá bhácús, íoclann, beairic phóilíní agus Halla Iberineach lonnaithe sa cheantar ag an am chomh maith.

 Comhbhailte 
Tá Cill Mhic Bhúith ina chomhbhaile le Saint-Thurien (An Bhriotáin) sa Fhrainc.

 Tagairtí 

Catagóir:Bailte in Éirinn
Catagóir:Bailte i gContae Chill Chainnigh